Na temelju članka 27. i članka 35. stavka 1. točka 2. Zakona o lokalnoj i područnoj (regionalnoj) samoupravi ("Narodne novine " 33/01, 60/01, 106/03, 129/05, 109/07, 125/08, 36/09, 150/11, 144/12, 19/13, [137/15](http://www.zakon.hr/cms.htm?id=15727)), i članka 20. stavka 23. Pravilnika o provedbi mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014. – 2020. (Narodne novine broj 71/16.), i članka 36. Statuta Grada Makarske (Glasnik Grada Makarske, br. 8/09, 13/09, 2/13, 8/13 i 9/13 – pročišćeni tekst), Gradsko vijeće Grada Makarske na \_\_sjednici održanoj \_\_\_\_\_\_\_\_ 2017. godine donijelo je

**ODLUKU**

**o davanju suglasnosti za provedbu ulaganja na području Grada Makarske: Rekonstrukcija dječjeg igrališta u naselju Veliko Brdo**

**Članak 1.**

Daje se suglasnost na provedbu ulaganja „Rekonstrukcija dječjeg igrališta u naselju Veliko Brdo“ na području Grada Makarske, a sve u svrhu prijave na natječaj iz Mjere 07 „Temeljne usluge i obnova sela u ruralnim područjima“, Podmjere 7.4. –„Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, Tip operacije 7.4.1. – „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukture“ (Narodne novine broj 76/16.) iz Programa ruralnog razvoja Republike Hrvatske za razdoblje 2014. -2020. (Narodnenovine, broj 71/16.) radi ostvarivanja bespovratne potpore.

**Članak 2.**

Sastavni dio ove Odluke je Prilog „Opis projekta/operacije“.

**Članak 3.**

Podnositelj Zahtjeva za potporu –Korisnik potpore je Grad Makarska.

Za pripremu dokumentacije za prijavu na natječaj zadužuje se JU Makarska razvojna agencija – Mara.

**Članak 4.**

Ova Odluka stupa na snagu osmog dana od dana objave u Glasniku Grada Makarske.

KLASA:361-01/17-03/3

URBROJ:2147/05-05-03/6-17-01

Makarska, \_\_\_\_\_\_\_ 2017.g.

Predsjednica Gradskog vijeća

Grada Makarske

Jagoda Martić, dipl. ing. kemije

**Obrazloženje**

Grad Makarska pripremio je projekt „Rekonstrukcija dječjeg igrališta u naselju Veliko Brdo“, kao i „Arhitektonsko rješenje uređenje igrališta u Velikom Brdu sa troškovnikom i nacrtima za izvođenje“, izrađenog od strane Lukić Projekta d.o.o. kako bi se isti prijavio za financiranje iz natječaja Programa ruralnog razvoja Republike Hrvatske za razdoblje 2014. – 2020.

Suglasnost predstavničkog tijela Grada Makarske za provedbu projekta „Rekonstrukcija dječjeg igrališta u naselju Veliko Brdo“ daje se u svezi s člankom 20. st. 23. Pravilnika o provedbi mjere 07 "Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014. - 2020. ("Narodnenovine", broj 71/16.), a kao uvjet prihvatljivosti prijave i kao obavezni dokument zahtjeva za potporu iz očekivanoga natječaja za provedbu podmjere 7.4. –„Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, tip operacije 7.4.1. – „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukture“ (Narodne novine broj 76/16.).

Odluka predstavničkog tijela jedinice lokalne samouprave mora biti potpisana i ovjerena te mora sadržavati prilog »Opis projekta/operacije«, koji je sastavni dio Odluke. Predložak priloga »Opis projekta/operacije» preuzima se sa stranice [www.apprrr.hr](http://www.apprrr.hr) i <http://ruralnirazvoj.hr/>. Prilog mora biti u cijelosti popunjen sukladno pripadajućim uputama i pojašnjenjima sa sljedećim stavkama:

1. naziv projekta/operacije,
2. korisnik projekta/operacije,
3. opis projekta,
4. društvena opravdanost projekta/operacije,
5. financijski kapacitet korisnika i procjena troškova projekta
6. ljudski kapacitet korisnika
7. način održavanja i upravljanja projektom/operacijom,
8. usklađenost projekta/operacije sa strateškim razvojnim programom jedinice lokalne samouprave i usklađenost projekte/operacije s prostornim planom jedinice lokalne samouprave.

Gradonačelnik

Tonći Bilić,ing.