 

*Općina Travnik*

*Grad Makarska*

***SPORAZUM***

***O PRIJATELJSTVU I SURADNJI IZMEĐU***

***GRADA MAKARSKE***

***I***

***OPĆINE TRAVNIK***

*U ime svih građanki i građana Makarske i Travnika u duhu iskrenog prijateljstva, predstavnička tijela Grada Makarske i Općine Travnik odlučila su započeto prijateljstvo formalizirati u prijateljstvo i suradnju. Suradnja bi se odvijala između građanki i građana, škola, društava, organizacija, institucija, gradske i općinske uprave na polju kulture, obrazovanja, gospodarstva, komunalne politike, sporta te na ostalim društvenim područjima.*

*Težišta suradnje pojedinačno su navedena kako slijedi:*

***Članak 1.***

***Učenici i mladež***

*Oba partnera su suglasna o tome da je poticanje razmjene učenika i mladeži od posebnog značenja, tako da će se u posebnoj mjeri poticati susreti i kontakti s djecom i mladima. Pri tom ne igra nikakvu ulogu ostvaruju li se kontakti na školskim, glazbenim, sportskim, kulturnim ili ostalim područjima sve dok su u skladu s idejom ovog sporazuma.*

***Članak 2.***

***Gospodarstvo i turizam***

*S obzirom na veliki turistički potencijal Grada Makarske i Općine Travnik, oba partnera nastojat će unapređivati suradnju i razmjenu informacija u gospodarskom sektoru s naglaskom na turizam. Grad Makarska i Općina ravnik će poduprijeti provedbu projekata koji promiču turizam i svoje turističke vrijednosti s zajedničkim ciljem unaprjeđenja turističke ponude.*

***Članak 3.***

***Susreti građana, udruge***

*Oba grada su svjesna važnosti i potiču razmjenu između grupa građana i udruga.*

***Članak 4.***

***Kultura, sport i obrazovanje***

*Kulturni susreti između dvaju partnera trebaju doprinijeti učvršćivanju prijateljstva te boljoj uspostavi suradnje i partnerstva. Sve kulturne, sportske i obrazovne ustanove pozivaju se na sudjelovanja u razmjeni.*

***Članak 5.***

***Socijalna politika***

*Socijalno umrežavanje istovrsnih ustanova, organizacija i udruga te implementacija dobrih praksi gradova prijatelja u cilju podizanja razine kvalitete života građana.*

***Članak 6.***

*Grad Makarska i Općina Travnik na sebe preuzimaju obvezu da će učiniti sve što je u njihovoj moći kako bi ostvarili ciljeve oblikovane ovim sporazumom. Time izražavaju svoju nadu i spremnost u ostvarivanju i produbljivanju kontakata, susreta, razmjeni informacija, prijateljstva i partnerstva između stanovnika Makarske i Travnika..*

***Članak 7.***

***Trajnost***

*Prethodni sporazum je vremenski neograničen, stupa na snagu danom njegova potpisivanju. Za dopune i izmjene istog potrebna je obostrana suglasnost.*

*U Travniku, \_\_\_\_\_\_\_\_\_\_\_\_\_\_ 2017g.*

*Za Općinu Travnik Za Grad Makarsku*

*načelnik gradoonačelnik*

*Admir Hadžiemrić Tonći Bilić*